### Beslutning

Fremsendes til [adresse] og Beskæftigelsesudvalget til behandling i henhold til beslutning i byrådets møde den 1. december 2021.

**Beslutningsforslag fra V**

Ekstrabladet har afdækket at psykolog Jacob Lassen har udarbejdet forældrekompetenceundersøgelser (FKU) til kommunerne under kaotiske forhold, hvor han samtidig er anklaget for at have udsat sin ansat for trusler, psykisk og fysisk vold. Ligeså fremgår det af afdækningen at rapporterne er uvidenskabelige, og at han har benyttet sig af falske lægetitler overfor kommunerne, ligesom han har skrevet psykologer på rapporterne der ikke vil vedkendes at have været medunderskrivere. Flere eksperter vurderer, at psykologens undersøgelser er behæftet med alvorlige fejl og mangler og ikke lever op til Socialministeriets daværende retningslinjer. Psykologens rapporter er bl.a. blevet anvendt som dokumentation i sager om anbringelse uden samtykke - den mest indgribende afgørelse en kommune kan træffe. https://ekstrabladet.dk/dagsorden/afsloering-boern-tvangsfjernet-med-fup-og-fidus-rapporter/8604063

I en 10 dages forespørgsel fra Venstre er det oplyst at [adresse] også har haft et samarbejde med ham. Det fremgår af besvarelsen at hans FKUere anvendt i 7 tilfælde til at anbringe et barn udenfor hjemmet. Det fremgår ikke af besvarelsen om der er sager hvor MAG rapporter er brugt til at iværksætte andre foranstaltninger eller ingen overhovedet. https://www.aarhus.dk/media/64321/besvarelse.pdf

Ankestyrelsen har på baggrund af Ekstrabladet afdækning bedt alle kommuner revurdere alle sager hvori der indgår rapporter fra MAG.

Venstre ønsker med dette beslutningsforslag at afdække de områder som Ankestyrelsens undersøgelse ikke afdækker, herunder hvordan så mangelfulde psykolograpporter ikke opdages og bremses før de bliver tillagt så stor og afgørende betydning for familierne? En sådan ekstern undersøgelse vil bl.a. også kunne afdække hvordan det kunne ske at ingen opdagede at psykologen pyntede sig med falske titler, hvordan samarbejdet med blev etableret psykologen, om der har været bekymringshenvendelse vi ikke har reageret på, og om der er forhold der kan berettige en straffesag mm. Venstre foreslår derfor:

- At der iværksættes en ekstern uvildig undersøgelse af samarbejdet med psykolog Jacob Lassen og [adresse]

At støtte sårbare børn og familie er et af vores vigtigste opgaver som kommune, hvorfor det er vigtigt at vi som kommune nyder høj grad af tillid til det arbejde. Der må ikke herske den mindste tvivl om vores troværdighed som den myndighed, der har ansvaret for at sikre støtte til udsatte børn og unge. Imidlertid har afdækningen af samarbejdet med den omstridte psykolog svækket den tillid, og i Venstre ønsker vi at genetablere tilliden, hvor sikrer os at et sådant samarbejde aldrig gentager sig, og fordi vi skylder de berørte familier at undersøge om samarbejdet med psykologen har svækket deres retssikkerhed, og om der i givet fald, kan placeres et ansvar.

I [adresse] komme, som har brugt psykologen i flest tilfælde, har familiechefen taget konsekvens af samarbejdet og trukket sig fra sin stilling. Frederiksberg Kommune har for nylig afsluttet en uvildig undersøgelse af deres familieafdeling, efter kommunalbestyrelsen havde fået kendskab til alvorlige fejlbehæftede sager. Kommunen har efterfølgende sendt en undskyldning ud til 363 familier for alvorlige svigt i sagsbehandlingen. Venstre i [adresse] ønsker at følge de eksempler.

På vegne af Venstre, Karla Kjær

**Indstilling fra Magistratsafdelingen for Sociale Forhold og Beskæftigelse**

**Svar på forslag fra V om iværksættelse af ekstern undersøgelse af samarbejdet med psykolog Jacob Lassen.**

### Resumé

Venstre har d. 13. juli 2021 fremsat et forslag om en ekstern undersøgelse af samarbejdet med psykolog Jacob Lassen (MAG). Ankestyrelsen har gennemgået kommunens redegørelse for de sager, hvor MAG har været involveret i forældrekompetenceundersøgelser. Styrelsen finder her, at der er handlet relevant i sagerne. I forhold til de sager, der er behandlet i Ankestyrelsen, finder de ikke, at der er behov for at foretage sig yderligere. Det indstilles, at beslutningsforslaget ikke tiltrædes.

### Indstilling

Det indstilles,

at) Byrådet ikke tiltræder beslutningsforslag om iværksættelse af en ekstern uvildig undersøgelse af samarbejdet med psykolog Jacob Lassen.

### Sagens forløb

18-08-2021 [adresse]
Fremsendes til Magistratsafdelingen for Sociale Forhold og Beskæftigelse med henblik på udarbejdelse af en indstilling, jf. byrådets vedtagelse i mødet den 18. august 2021 om magistratsbehandling af forslaget.

 Sagen bedes tilbagesendt byrådet via Magistraten.
 11-11-2021 Sociale Forhold og Beskæftigelse
Beslutningsforslag besvaret med indstilling fra Magistratsafdelingen for Sociale Forhold og Beskæftigelse.
 18-11-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 22-11-2021 Magistraten

Fremsendes til [adresse] med bemærkning, at Magistraten i mødet den 22. november 2021 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 11. november 2021.

Robin Brandt henholder sig til Venstres oprindelige forslag.

Borgmester Kurt Jeppesen var forhindret i at deltage i sagens behandling.

 [adresse] Aarhus Byråd
Fremsendes til [adresse] og Beskæftigelsesudvalget til behandling i henhold til beslutning i byrådets møde den 1. december 2021.
 08-12-2021 Social- og Beskæftigelsesudvalget
Beslutning ikke frigivet